ఐస్లాండు సంగీతం అధికంగా నార్డిక్ సంగీతంతో సంబంధం కలిగి ఉంది. ఇందులో జానపద, పాప్ సంప్రదాయాలు భాగంగా ఉన్నాయి. ఐస్లాండు సంగీతంలో మధ్యయుగ సంగీత బృందాలైన వొస్స్ తులెస్, ది సుగర్ క్యూబ్స్ వంటి ప్రత్యామ్నాయ ఇండీ రాక్ ప్రక్రియలు, సోలీ, అండ్ ఆఫ్ మాన్స్టర్స్ అండ్ మెన్, జాజ్ ఫ్యూజన్ బ్యాండ్ " మెజ్ఫోఫోర్టు " హాఫ్డిస్ హల్దు వంటి పాప్ గాయకులు ఎమీలియానా టోర్రిని, బ్జోర్క్ వంటి పాప్ గాయకులు, బుబి మార్థెన్ వంటి సోలో బల్లాడ్ గాయకులు, అమినా, సిగూర్ రోస్ వంటి పోస్ట్-రాక్ బ్యాండ్లు ప్రాముఖ్యత వహిస్తున్నాయి. ఐస్లాండ్లో మోమ్, సోలో కళాకారులు వంటి స్వతంత్ర బ్యాండుల సంగీతం బలంగా ఉంది.

సంప్రదాయ ఐస్ల్యాండు సంగీతం అధికంగా మతపరమైనది. ముఖ్యంగా ఐస్లాండు చరిత్ర అంతటా సంగీత వాయిద్యాల కొరత కారణంగా మతపరమైన, లౌకిక సంబంధమైన శ్లోకాలరూపంగా అభివృద్ధి చెందాయి. 17 వ శతాబ్దంలో హాల్గ్రామ్ పెతూర్సన్ అనేక ప్రొటెస్టంట్ పాటలను రచించాడు. 19 వ శతాబ్దంలో మాగ్నస్ స్టీఫెన్సెన్ పైప్ వాయిద్యాలను (వీటిని హార్మోనియమ్స్ అనుసరించాయి) ప్రవేశపెట్టిన తరువాత ఐస్లాండు సంగీతం ఆధునీకరించబడింది. ఐస్ల్యాండ్ సంగీతం ఇతర ముఖ్యమైన సంప్రదాయాలలో పురాణ సంగీతం, రింగుర్ అని పిలిచే రైమింగు బ్యాలడులు ప్రాధాన్యత వహిస్తున్నాయి. స్కల్డాడిక్ కవిత్వం కాలం నుండి రిమూర్ పురాణ కథలు (కాపెల్ల) సంక్లిష్ట రూపకాలు, విస్తృతమైన రైం ప్రక్రియలను ఉపయోగించాయి. 19 వ శతాబ్దపు రిమూర్ కవి సిగుర్దూర్ బ్రీఫ్ఫోర్రా (1798-1846)అత్యంత ప్రఖ్యాతి సాధించాడు. 1929 లో ఐడెన్ ప్రవేశంతో ఈ సంప్రదాయంలో ఆధునిక పునరుజ్జీవనం ప్రారంభమైంది.

ఐస్లాండు శాస్త్రీయ స్వరకర్తలలో డానియల్ బ్జార్నసన్, అన్నా ఎస్.పొర్వల్స్‌డాటిర్ (అన్నా థోర్వాల్డ్‌స్డోట్టిర్) అత్యంత ప్రసిద్ధి సాధించారు. వీరు 2012 లో నార్డిక్ కౌన్సిల్ మ్యూజిక్ ప్రైజ్ అందుకున్నారు. 2015 లో న్యూయార్క్ ఫిల్హార్మోనిక్ క్రవిసును అభివృద్ధి చెందుతున్న స్వరకర్తగా ఎంపికచేసింది. దీనిలో $ 50,000 నగదు బహుమతి, ఆర్కెస్ట్రా కోసం ఒక కూర్పు రాయడానికి నియమించిన కమిషనులో ఆమె రెండవ గ్రహీతగా ఉంది. ఐస్లాండు జాతీయ గీతం లాఫ్స్సోంగురును మాథియాస్ జోచూమ్సన్ రచించాడు. దీనికి స్వింస్బోర్ను స్వింబ్జోర్న్‌సన్ సంగీతం అందించాడు.

క్రీడలు
పేరు వెనుక చరిత్ర
సంగీతం
చరిత్ర